* **Πανόραμα Πυρηναίων ( Χώρα των Βάσκων ) - Μπορντώ – Παναγία Λούρδης – Καρκασσόν 8 μέρες** **30/07-06/08, 06-13/08, 13-20/08. Αεροπορικώς**

**1η Μέρα | Θεσσαλονίκη - Βαρκελώνη.**

Συγκέντρωση στο αεροδρόμιο και απευθείας πτήση για Βαρκελώνη. Άφιξη, επιβίβαση στο λεωφορείο μας και αναχώρηση για το ξενοδοχείο. Τακτοποίηση και διανυκτέρευση.

**2η Μέρα | Βαρκελώνη – Ξενάγηση πόλης.**

Πρωινό και στη συνέχεια θα ξεκινήσουμε την ξενάγηση μας στην μοναδική πόλη της Βαρκελώνης, περνώντας στην υπέροχη πολεοδομία της πόλης, θα δούμε το ολυμπιακό χωριό και την ολυμπιακή μαρίνα και θα επισκεφθούμε την περιοχή της ανεπανάληπτης Sagrada Familia. Διασχίζοντας την λεωφόρο diagonal, φθάνουμε στις εγκαταστάσεις της ποδοσφαιρικής ομάδας BARCELONA και το περίφημο CAMP NOU. Επόμενη επίσκεψη στον λόφο του Μόνζουικ με τις ολυμπιακές εγκαταστάσεις και το ισπανικό χωριό. Συνεχίζοντας θα διασχίσουμε την διασημότερη λεωφόρο του μοντερνισμού στην Βαρκελώνη paseig de gracia με τα διάσημα έργα του GAUDI και των άλλων μεγάλων αρχιτεκτόνων , φθάνουμε στην πλατεία Καταλονίας, όπου ξεκινάμε πεζοί να γνωρίσουμε την παλιά πόλη, τη γοτθική συνοικία, τον Καθεδρικό ναό , τη πλατεία του Αγίου Ιακώβου και τέλος, ο περίφημος πεζόδρομος Ramblas θα μας δείξουν την γοητεία αυτής της μοναδικής πόλης. Χρόνος ελεύθερος για περιήγηση και επίσκεψη του παραλιακού κομματιού της πόλης με το άγαλμα του Κολόμβου και το mare magnum. Επιστροφή στο ξενοδοχείο μας. Το βράδυ προαιρετική παρακολούθηση live παραδοσιακής μουσικής με χορό Flamenco.

**3η Μέρα | Βαρκελώνη – Σαραγόσα – Μπιλμπάο.**

Πρωινό και αναχώρηση για τo Μπιλμπάο. Καθ’ οδόν, θα επισκεφθούμε τη Σαραγόσα, την πολυπληθέστερη πόλη της αυτόνομης περιφέρειας της Αραγονίας, με τα χαρακτηριστικά κτίρια της τέχνης «μουδεχάρ» με αρχιτεκτονική διακόσμηση επηρεασμένη από τη μουσουλμανική παράδοση, με στοιχεία από τη χριστιανική κουλτούρα και το γοτθικό στιλ. Θα δούμε την επιβλητική εκκλησία την Βασιλική της Πιλάρ και τον Καθεδρικό Ναό Λα Σέο, που έχουν ανακηρυχτεί από την UNESCO Μνημεία Παγκόσμιας Πολιτιστικής Κληρονομιάς. Άφιξη στο Μπιλμπάο και τακτοποίηση στο ξενοδοχείο μας.

**4η Μέρα | Μπιλμπάο – Ξενάγηση πόλης – Γκουέρνικα – Μπερμέο.**

Πρωινό στο ξενοδοχείο και στη συνέχεια θα ξεκινήσουμε την πανοραμική μας ξενάγηση στην μεγαλύτερη πόλη, στη Χώρα των Βάσκων. Θα δούμε την αψιδωτή Πλάθα Νουέβα (Καινούργια Πλατεία), το εντυπωσιακό Θέατρο Αριάγα, την γέφυρα Αρενάλ, τον Καθεδρικό Ναό, η Γκραν Βία (Μεγάλη Οδός) με τα κομψά καταστήματα, και τέλος το εντυπωσιακό κτίριο που στεγάζει το περίφημο Μουσείο Γιουγκενχάιμ. Ελεύθερος χρόνος και στη συνέχεια θα αναχωρήσουμε για μια μικρή πόλη που βρίσκεται μισή ώρα οδικώς από το Μπιλμπάο, την Γκουέρνικα της Ισπανίας. Η πόλη δέχθηκε τους χειροτέρους βομβαρδισμούς της Ισπανικής Ιστορίας στις 26 Απριλίου του 1937 και το γεγονός αυτό αποθανατίστηκε από τον ευρέως γνωστό ζωγράφο Πικάσο σε έναν από τους διασημότερους πίνακες στον κόσμο. Θα θαυμάσουμε το κτίριο Biscayan Assembly, το πάρκο των Λαών της Ευρώπης, την εκκλησία Santa Maria και το ιερό δέντρο Guernica. Ελεύθερος χρόνος και αναχώρηση για το σημαντικότερο ψαροχώρι στην Χώρα των Βάσκων το Μπερμέο. Άφιξη και ξεκινάμε την περιήγηση μας με το πάρκο Λαμέρα, το μεγαλοπρεπές κτήριο του καζίνου που μοιάζει με γαλλικό παλάτι, την κεντρική πλατεία με το δημαρχείο που χτίστηκε το 1732 και την εκκλησία Santa María de la Asunción που βρίσκεται στην πλατεία από το 1858. Τέλος θα καταλήξουμε στο παλιό λιμάνι με τα πολύχρωμα σπίτια με θέα την θάλασσα και την μαρίνα με τις αμέτρητες βάρκες. Ελεύθερος χρόνος και στη συνέχεια θα επιστρέψουμε στο ξενοδοχείο μας στο Μπιλμπάο.

**5η Μέρα | Μπιλμπάο – Σαν Σεμπαστιάν – Μπιαρίτζ – Μπορντώ.**

Πρωινό στο ξενοδοχείο και αναχώρηση για το Σαν Σεμπαστιάν ή Ντονόστια στην γλώσσα των Βάσκων, πρωτεύουσα της επαρχίας Γκιπούθκοα της αυτόνομης Χώρας των Βάσκων. Χαρακτηρίζεται ως η βασίλισσα της Χώρας των Βάσκων, λιμάνι της Ισπανίας με σημαντική αλιεία, μοντέρνο τουριστικό θέρετρο και διάσημο για τη κουζίνα της. Στο Σαν Σεμπαστιάν αναλογούν τα περισσότερα εστιατόρια / μπαρ, ανά κάτοικο στο κόσμο. Το Σαν Σεμπαστιάν ιδρύθηκε το 1524 και η παλαιά πόλη στηρίζεται σε έναν αμμώδη ισθμό που συνδέει την ηπειρωτική χώρα με το δύσκολο και απότομο λόφο του Ουρχέλ, το οποίο περιβάλλεται από το φρούριο Mότα του 16ου αιώνα. Στην πανοραμική περιήγηση θα διασχίσουμε την Καινούργια Λεωφόρο, την ολοκαίνουρια προκυμαία που αγκαλιάζει τον λόφο Ουρχέλ και αποτελεί μια από τις ωραιότερες βόλτες, με θέα τη διάσημη παραλία La Concha (Λα Κόντσα). Θα περιπλανηθούμε στα στενά γραφικά σοκάκια της Παλιάς Πόλης ( Parte Vieja) για να θαυμάσουμε παλιά κτίρια γοτθικού ρυθμού που σήμερα φιλοξενούν παραδοσιακά μπαρ και εστιατόρια, που σφύζουν από ζωή όλη μέρα. Θα καταλήξουμε στην Calle Mayor (μεγάλο δρόμο) για να δούμε τον Καθεδρικό Ναό σε νεογοτθικό ρυθμό και τα υπέροχα βιτρό και στη συνέχεια θα δούμε την μπαρόκ εκκλησία της Σάντα Μαρία Κόρο. Ελεύθερος χρόνος και αναχωρούμε για το κοσμοπολίτικο Μπιαρίτζ, που βρίσκεται στο νοτιοδυτικό σημείο της Γαλλίας στις ακτές του Ατλαντικού Ωκεανού, γνωστό παγκοσμίως στους λάτρεις του σέρφ. Το Μπιαρίτζ έγινε διάσημο στο 19ο αιώνα από την αυτοκράτειρα Ευγενία και το παλάτι της στην παραλία. Την δεκαετία του ’70 το Μπιαρίτζ ήταν η πιο διάσημη λουτρόπολη της Ευρώπης. Στην πανοραμική μας περιήγηση θα δούμε το Παλάτι της Ευγενίας, την Ορθόδοξη Εκκλησία του 19ου αιώνα και το Μουσείο της Θάλασσας. Ελεύθερος χρόνος και αναχώρηση για το Μπορντώ, τον τόπο όπου ο οίνος λατρεύτηκε περισσότερο από οπουδήποτε αλλού στον κόσμο και που έχει συνδέσει το όνομά του με τις πλέον εκλεκτές ετικέτες της αγοράς. Εδώ και 2 χιλιάδες χρόνια το κρασί ορίζει την τύχη της. Εδώ βρίσκονται τα αγροκτήματα, τα εκπληκτικά chateaux, με τις διάσημες ονομασίες κρασιών, απ’ τα καλύτερα στον κόσμο! Τακτοποίηση στο ξενοδοχείο μας.

**6η Μέρα | Μπορντώ – Ξενάγηση πόλης – Προαιρετική επίσκεψη στη Λα Ροσέλ.**

Πρωινό και στη συνέχεια θα ξεκινήσουμε την περιήγηση μας στην πόλη. Θα δούμε την Place de la Bourse, μια από τις πλέον φωτογραφημένες πλατείες της Ευρώπης. Γύρω από την πλατεία, οι δύο λεωφόροι φτιάχνουν το λεγόμενο ιερό τρίγωνο της πόλης, με τα κτίρια των παλιών αρχοντικών του 17ου και 18ου αιώνα. Περιπλανηθείτε στην παλιά πόλη με τα γραφικά σοκάκια και απολαύστε τον καφέ ή το φαγητό σας, στην πόλη που οι Γάλλοι χαϊδευτικά ονομάζουν «la belle dormante” (η ωραία κοιμωμένη). Το απόγευμα θα αναχωρήσουμε προαιρετικά για την πόλη Λα Ροσέλ. Θα θαυμάσουμε το παλιό λιμάνι με τους 3 εμβληματικούς πύργους που σηματοδοτούν την είσοδο και την έξοδο του λιμανιού. Θα επισκεφτούμε την παλιά πόλη με τα γραφικά σοκάκια, τα πολυάριθμα αρχοντικά, το δημαρχείο και το δικαστικό μέγαρο. Ελεύθερος χρόνος και αργά το απόγευμα θα επιστρέψουμε στο ξενοδοχείο μας στο Μπορντώ.

**7η Μέρα | Μπορντώ – Λούρδη – Τουλούζη.**

Πρωινό και στη συνέχεια θα αναχωρήσουμε για την Λούρδη που είναι από τους πιο επισκεπτόμενους τόπους προσκυνήματος στον κόσμο που προσελκύει περίπου έξι εκατομμύρια επισκέπτες ετησίως. Θα επισκεφτούμε το Ιερό της Παναγίας της Λούρδης, το Μουλέν ντε Μπολί, γενέτειρα της Μπερναντέτ Σουμπιρού η οποία είχε δηλώσει ότι βίωσε συνολικά 18 οράματα θρησκευτικού περιεχομένου τα οποία αργότερα ερμηνεύτηκαν από την Καθολική εκκλησία ως εμφανίσεις της Παναγίας. Στη συνέχεια θα επισκεφτούμε την ιερά πηγή (La source) για να συλλέξουμε το θρυλικό νερό της πόλης. Να σημειώσουμε στο σημείο αυτό ότι το νερό δεν είναι αγιασμός καθώς δεν έχει ευλογηθεί από ιερέα. Ελεύθερος χρόνος και στη συνέχεια θα αναχωρήσουμε για την Τουλούζη γνωστή και ως <<η ρόζ πόλη>> της Γαλλίας εξαιτίας των ροδόχρωμων τούβλων που χρησιμοποιήθηκαν για την κατασκευή των σπιτιών. Θα ξεκινήσουμε την περιήγηση μας με το εμβληματικό κτίριο του 12ου αιώνα στην κεντρική πλατεία της πόλης, το Capitole που σήμερα στεγάζει το Δημαρχείο της πόλης. Θα θαυμάσουμε το κανάλι του Μίντι γνωστό και ως <<Κανάλι των δυο θαλασσών>>, την Βασιλική του Αγίου Σερνάν και τον επιβλητικό πύργο του 19ου αιώνα Château d’ Eau που σήμερα φιλοξενεί εκθέσεις φωτογραφίας διακεκριμένων καλλιτεχνών. Ελεύθερος χρόνος και τακτοποίηση το ξενοδοχείο μας.

**8η Μέρα | Τουλούζη – Καρκασσόν – Τζιρόνα – Βαρκελώνη – Πτήση επιστροφής.**

Πρωινό και στη συνέχεια θα αναχωρήσουμε για την Καρκασσόν μία πόλη με πλούσια ιστορία και μια από τις λίγες οχυρωμένες μεσαιωνικές πόλεις, των οποίων έχουν διατηρηθεί οι οχυρώσεις και το παλιό μεσαιωνικό κέντρο. Στην πανοραμική μας περιήγηση θα επισκεφθούμε τις δυο περιοχές, στις οποίες χωρίζεται η πόλη και είναι η οχυρωμένη πολιτεία της Καρκασόν (Cité de Carcassonne) και η αποκαλούμενη Κάτω πόλη (ville basse), η οποία βρίσκεται εκτός των οχυρώσεων. Το 1996 η μεσαιωνική παλαιά πόλη χαρακτηρίστηκε Μνημείο Παγκόσμιας Κληρονομιάς από την UNESCO. Ελεύθερος χρόνος και στη συνέχεια θα αναχωρήσουμε για την Τζιρόνα, μια πανέμορφη πόλη στις όχθες του ποταμού Onar με πανέμορφα ζωγραφιστά σπίτια. Άφιξη και ξεκινάμε την περιήγηση μας με τον Καθεδρικό ναό της πόλης και στη συνέχεια θα περπατήσουμε στην πρώην εβραϊκή συνοικία, όπου ζούσαν οι Σεφαρδίτες - οι Εβραίοι της Ισπανίας. Ελεύθερος χρόνος και αναχώρηση για την Βαρκελώνη για να πάρουμε την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Πανόραμα Πυρηναίων - Χώρα των Βάσκων - Μπορντώ - Παναγία Λούρδης - Καρκασσόν 8 μέρες** | | | | **Αναχωρήσεις: 30/07, 06/08 & 13/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | 725€ | 573€ | 305€ | Πτήσεις Charter με Aegean Airlines: Θεσσαλονίκη - Βαρκελώνη (El Prat): 22:30-23:50 Βαρκελώνη (El Prat) - Θεσσαλονίκη: 01:45-05:30\* \*Η επιστροφή γίνεται την Κυριακή (9η μέρα) |
|
|
| **Στη τιμή περιλαμβάνονται:** Πτήσεις προς / από Βαρκελώνη με ναυλωμένες πτήσεις της Aegean Airlines. 1 αποσκευή 23Kg. ανά άτομο + Χειραποσκευή 8kg. Πρωινό καθημερινά στον χώρο του ξενοδοχείου καθημερινά. Επτά (7) διανυκτερεύσεις στα ξενοδοχεία της επιλογής σας όπως αναφέρονται στον αναλυτικό μας τιμοκατάλογο. Πλήρες πρόγραμμα ξεναγήσεων στη Βαρκελώνη. Επίσκεψη στην Σαραγόσα. Ξενάγηση στο Μπιλμπάο. Εκδρομή στην πόλη Γκουέρνικα, στο σημαντικότερο ψαροχώρι στην Χώρα των Βάσκων Μπερμέο. Επίσκεψη και περιήγηση στο Σαν Σεμπαστιάν και στο Μπιαρίτζ. Ξενάγηση στο Μπορντώ. Επίσκεψη και περιήγηση στη Λούρδη και στην <<ρόζ πόλη>> της Γαλλίας, την Τουλούζη. Επίσκεψη στην ιστορική πόλη Καρκασσόν και στην Τζιρόνα. Ασφάλεια αστικής ευθύνης. Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας **Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 195€. Check points: 25€. Τέλη διαμονής: 25€ (Συνολικά). Προαιρετική επίσκεψη στη Λα Ροσέλ: Προαγορά στα γραφεία μας: 20€ και αγορά - συμμετοχή κατά την διάρκεια της εκδρομής: 25€ Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|